SET ปิดเช้าบวก 9 จุด รับแรงซื้อกลุ่มได้ประโยชน์ศก.ฟื้น มูลค่าซื้อขายหนาแน่น 6.33 หมื่นลบ.
SET ปิดเช้าบวก 9 จุด รับแรงซื้อกลุ่มได้ประโยชน์ศก.ฟื้น มูลค่าซื้อขายหนาแน่น 6.33 หมื่นลบ. โดยดัชนีช่วงเช้าปิดที่ระดับ 1,592.81 จุด เพิ่มขึ้น 8.92 จุด หรือ 0.56% มูลค่าการซื้อขาย 6.33 หมื่นล้านบาท
30 มี.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,592.81 จุด เพิ่มขึ้น 8.92 จุด หรือ 0.56% มูลค่าการซื้อขาย 6.33 หมื่นล้านบาท 
10 หุ้นดันดัชนีเช้านี้

ด้านนายพิชัย เลิศสุพงศ์กิจ รองกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยเช้านี้ซิกแซกขึ้นได้ในช่วงรอผลประชุมคณะรัฐมนตรี (ครม.) และความคืบหน้าการฉีดวัคซีนโควิดของหลายประเทศ โดยดัชนีฯขึ้นมาเหนือ 1,584 จุด ได้ทำให้ตลาดดูดี แม้ระหว่างทางเผชิญแรงขายทำกำไรสลับออกมาบ้าง แต่ทิศทางภาพรวมยังเป็นบวก จากหุ้นที่ได้ประโยชน์จากการฟื้นตัวเศรษฐกิจ อย่าง กลุ่มท่องเที่ยว เป็นต้น
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งแดนบวก-ลบ แต่ส่วนใหญ่ยังแกว่งบวกได้ ระหว่างรอความคืบหน้ากองทุน Archegos ที่ถูกบังคับขายจนทำให้หุ้นจีนเคลื่อนไหวไม่ปกติ หลังจากบริษัท Archegos Capital ซึ่งเป็นเฮดจ์ฟันด์ของสหรัฐ ผิดนัดชำระการเพิ่มเงินประกัน (Margin Call) ขณะที่เครดิตสวิสและโนมูระฯอาจเผชิญการขาดทุนมูลค่ามหาศาลจากการปล่อยกู้ให้กองทุนดังกล่าว
สำหรับแนวโน้มการลงทุนในช่วงบ่ายนี้ นายพิชัย กล่าวว่า ตลาดฯคงจะยังสามารถซิกแซกขึ้นได้หลังทะลุแนว 1,584 จุดขึ้นมา แต่ช่วงท้ายอาจเผชิญความผันผวนจากตลาด TFEX จะมีสัญญาเดือน H ใกล้หมดอายุ
พร้อมให้แนวรับ 1,580 จุด ส่วนแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
COM7    มูลค่าการซื้อขาย   1,459.67 ล้านบาท  ปิดที่  65.00 บาท เพิ่มขึ้น  5.25 บาท
BANPU   มูลค่าการซื้อขาย   1,102.03 ล้านบาท  ปิดที่  12.80 บาท ลดลง   0.30 บาท
CPALL   มูลค่าการซื้อขาย   1,100.49 ล้านบาท  ปิดที่  70.00 บาท เพิ่มขึ้น  1.00 บาท
VGI     มูลค่าการซื้อขาย     812.60 ล้านบาท  ปิดที่   7.30 บาท ลดลง   0.10 บาท
IVL     มูลค่าการซื้อขาย     772.30 ล้านบาท  ปิดที่  44.50 บาท ลดลง   0.75 บาท